Document ID: /roh_data/filtered/fineweb-2-filterrobots_roh.jsonl.gz/34750

Tar l'emprima cursa da la cuppa mundiala da cross-country ad Albstadt en Germania è il mountainbiker sursilvan, Nino Schurter, sulettamain vegnì 6avel. Gudagnà la cursa ha il Bernais, Mathias Flückiger, avant il Nederlandais Mathieu van der Poel ed il Franzos Jordan Sarrou.
Florian Vogel è sco segund meglier Svizzer daventà 5avel. Er in plaz tranter ils top 10 han cun Reto Indergand ed Andri Frischknecht dus ulteriurs Svizzers cuntanschì.
Jolanda Neff segunda
Tar las dunnas ha Jolanda Neff pudì terminar l'emprima cursa da la stagiun sco segunda. Mo l'Americana Kate Courtney è stada pli sperta che la victura da la cuppa mundiala da l'onn passà. Terza è vegnida l'Ucranaisa, Jana Belomoina.
RR novitads 17:00